pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-ทีเซลส์ จัดสัมมนาเชิงปฏิบัติการ “การรับถ่ายทอดเทคโนโลยี เพื่อต่อยอดนวัตกรรมเชิงพาณิชย์”
วันอังคารที่ 10 กันยายน 2562
ทีเซลส์ จัดสัมมนาเชิงปฏิบัติการ “การรับถ่ายทอดเทคโนโลยี เพื่อต่อยอดนวัตกรรมเชิงพาณิชย์”
ทีเซลส์ (TCELS) ฝ่ายโปรแกรมบริหารผลิตภัณฑ์เครื่องสําอางและเสริมอาหาร จัดงานสัมมนาเชิงปฏิบัติการ “การรับถ่ายทอดเทคโนโลยี เพื่อต่อยอดนวัตกรรมเชิงปฏิบัติการ “การรับถ่ายทอดเทคโนโลยี เพื่อต่อยอดนวัตกรรมเชิงพาณิชย์”
กระทรวงการอุดมศึกษา วิทยาศาสตร์ วิจัยและนวัตกรรมโดยศูนย์ความเป็นเลิศด้านชีววิทยาศาสตร์ (องค์การมหาชน)หรือ ทีเซลส์ (TCELS)ฝ่ายโปรแกรมบริหารผลิตภัณฑ์เครื่องสําอางและเสริมอาหารจัดงานสัมมนาเชิงปฏิบัติการ“การรับถ่ายทอดเทคโนโลยี เพื่อต่อยอดนวัตกรรมเชิงพาณิชย์”LIFE SCIENCES’ Tech Licensing Kit for Entrepreneurs Workshopวันอังคารที่ 3 กันยายน 2562 เวลา 08.30-16.30 น. ณ Glowfish ชั้น 2 อาคารสาธรธานี 2 กรุงเทพฯ โดยมีดร.นเรศ ดํารงชัย ผู้อํานวยศูนย์ความเป็นเลิศด้านชีววิทยาศาสตร์ให้เกียรติเป็นประธานกล่าวเปิดงาน การจัดงานครั้งนี้ ได้รับความร่วมมือจากบริษัท อินเทลเล็คชวล ดีไซน์ กรุ๊ป จํากัด (IDG)
ดร.นเรศ ดํารงชัย ผู้อํานวยศูนย์ความเป็นเลิศด้านชีววิทยาศาสตร์กล่าวว่า “การดําเนินธุรกิจในปัจจุบันและอนาคตมีการแข่งขันที่เพิ่มสูงขึ้นอย่างต่อเนื่อง ธุรกิจขนาดกลางและขนาดย่อม (SMEs) ต้องมีความเข้าใจในองค์ความรู้และศักยภาพที่หลากหลาย สามารถนํามาประยุกต์ใช้กับธุรกิจอุตสาหกรรมได้อย่างเหมาะสม ในโลกที่เทคโนโลยีเปลี่ยนแปลงอย่างรวดเร็ว การเรียนรู้และนํานโยบายนวัตกรรมแบบเปิด (Open Innovation) มาใช้ ซึ่งเป็นการแลกเปลี่ยนองค์ความรู้ภายในองค์กรและภายนอกองค์กร โดยผ่านการถ่ายทอดเทคโนโลยี หรือการร่วมลงทุน ช่วยให้เกิดข้อได้เปรียบในการแข่งขันธุรกิจ”
“กระบวนการถ่ายทอดและการรับการถ่ายทอดเทคโนโลยี เป็นกระบวนการหนึ่งที่ช่วยเพิ่มศักยภาพการแข่งขันทางธุรกิจให้แก่ผู้ประกอบการ แต่การจะเข้าใจภาพรวมของกระบวนการถ่ายทอดและรับถ่ายทอดเทคโนโลยีในทุกขั้นตอนอย่างครบถ้วนนั้น เป็นเรื่องที่ผู้ประกอบการจําเป็นต้องศึกษาเพิ่มเติมและเรียนรู้อย่างต่อเนื่อง ตั้งแต่การเตรียมตัว การคัดเลือกเทคโนโลยีที่จะเข้ารับการถ่ายทอด เอกสารที่เกี่ยวข้อง คําศัพท์ทางเทคนิคที่ควรรู้ ตลอดจนถึงกระบวนการรับการถ่ายทอดเทคโนโลยี ทุกๆ กระบวนการล้วนเป็นสิ่งสําคัญและช่วยเพิ่มศักยภาพในการดําเนินธุรกิจ”ดร.นเรศกล่าว
“ดังนั้น การจัดงานสัมมนาเชิงปฏิบัติการ“การรับถ่ายทอดเทคโนโลยี เพื่อต่อยอดนวัตกรรมเชิงพาณิชย์”จัดขึ้นเพื่อพัฒนาศักยภาพวิสาหกิจไทยในอุตสาหกรรมการแพทย์และสุขภาพ (Life Sciences) และต่อยอดนวัตกรรมเชิงพาณิชย์ให้กับนักลงทุน ผู้บริหาร ผู้ประกอบการ SMEs ที่มีความสนใจในการรับการถ่ายทอดเทคโนโลยีเกี่ยวกับการแพทย์และสุขภาพ ได้เข้าใจถึงบริบทในการรับการถ่ายทอดเทคโนโลยีอย่างรอบด้าน และสามารถนําองค์ความรู้ที่ได้รับไปต่อยอด เพื่อเสริมสร้างศักยภาพในการแข่งขันทางธุรกิจได้ในปัจจุบันและอนาคต”ดร.นเรศกล่าวปิดท้าย
รัฐบาลไทย-ข่าวทำเนียบรัฐบาล-กระทรวงศึกษาธิการ มีการกำหนดสีหน้ากากอนามัยเพื่อเป็นระเบียบให้โรงเรียนในสังกัดต้องปฏิบัติตามจริงหรือไม่ ??
วันศุกร์ที่ 5 มิถุนายน 2563
กระทรวงศึกษาธิการ มีการกําหนดสีหน้ากากอนามัยเพื่อเป็นระเบียบให้โรงเรียนในสังกัดต้องปฏิบัติตามจริงหรือไม่ ??
กระทรวงศึกษาธิการ มีการกําหนดสีหน้ากากอนามัยจริงหรือไม่ ??
Q :กระทรวงศึกษาธิการ มีการกําหนดสีหน้ากากอนามัยเพื่อเป็นระเบียบให้โรงเรียนในสังกัดต้องปฏิบัติตามจริงหรือไม่??
A :ไม่จริง กระทรวงศึกษาธิการ ไม่มีการบังคับสีและลวดลายของหน้ากากอนามัย โดยให้คํานึงถึงความปลอดภัย ในการป้องกันไวรัสโควิด-19 เป็นหลัก
รัฐบาลไทย-ข่าวทำเนียบรัฐบาล-“สคร. จัดเก็บเงินนำส่งรายได้แผ่นดิน 8 เดือน ปีงบประมาณ 2563 รวมจำนวน 149,283 ล้านบาท สูงกว่าเป้าหมายสะสมจำนวน 4,748 ล้านบาท หรือคิดเป็นร้อยละ 79 ของเป้าหมายทั้งปี”
วันอังคารที่ 9 มิถุนายน 2563
“สคร. จัดเก็บเงินนําส่งรายได้แผ่นดิน 8 เดือน ปีงบประมาณ 2563 รวมจํานวน 149,283 ล้านบาท สูงกว่าเป้าหมายสะสมจํานวน 4,748 ล้านบาท หรือคิดเป็นร้อยละ 79 ของเป้าหมายทั้งปี”
ในเดือนพฤษภาคม 2563 สคร. จัดเก็บเงินนําส่งรายได้แผ่นดินจากรัฐวิสาหกิจและกิจการที่กระทรวงการคลังถือหุ้นต่ํากว่าร้อยละ 50 (กิจการฯ) จํานวน 4,361 ล้านบาท
นายประภาศ คงเอียด ผู้อํานวยการสํานักงานคณะกรรมการนโยบายรัฐวิสาหกิจ (สคร.) เปิดเผยว่า ในเดือนพฤษภาคม 2563 สคร. จัดเก็บเงินนําส่งรายได้แผ่นดินจากรัฐวิสาหกิจและกิจการที่กระทรวงการคลังถือหุ้นต่ํากว่าร้อยละ 50 (กิจการฯ) จํานวน 4,361 ล้านบาท โดยส่วนใหญ่มาจากสํานักงานสลากกินแบ่งรัฐบาล การประปานครหลวง และการประปาส่วนภูมิภาค ส่งผลให้มีเงินนําส่งรายได้แผ่นดินสะสมจากรัฐวิสาหกิจและกิจการฯ ในช่วง 8 เดือนที่ผ่านมา (1 ตุลาคม 2562 – 31 พฤษภาคม 2563) จํานวน 149,283 ล้านบาท สูงกว่าเป้าหมายสะสมจํานวน 4,748 ล้านบาท หรือคิดเป็นร้อยละ 79 ของเป้าหมายทั้งปีงบประมาณ 2563 จํานวน 188,800 ล้านบาท ทั้งนี้ รัฐวิสาหกิจที่นําส่งรายได้แผ่นดินสะสมสูงสุด 10 อันดับแรก ณ สิ้นเดือนพฤษภาคม 2563 โดยสรุปได้ดังนี้
หน่วย : ล้านบาท
ลําดับที่ รัฐวิสาหกิจ    เงินนําส่งรายได้แผ่นดิน
1 บริษัท ปตท. จํากัด (มหาชน)   29,198
2 การไฟฟ้าฝ่ายผลิตแห่งประเทศไทย  28,619
3 สํานักงานสลากกินแบ่งรัฐบาล   27,674
4 ธนาคารออมสิน     18,000
5 บริษัท ท่าอากาศยานไทย จํากัด (มหาชน)   10,500
6 ธนาคารอาคารสงเคราะห์     5,922
7 การไฟฟ้าส่วนภูมิภาค      5,733
8 การท่าเรือแห่งประเทศไทย     4,020
9 บริษัท กสท โทรคมนาคม จํากัด (มหาชน)    3,891
10 การทางพิเศษแห่งประเทศไทย     3,839
11 อื่นๆ     11,887
รวม     149,283
หมายเหตุ : ข้อมูลเงินนําส่งรายได้แผ่นดินของรัฐวิสาหกิจที่กระทรวงการคลัง โดย สคร. จัดเก็บ ซึ่งไม่รวมเงินนําส่งรัฐประเภทอื่น เช่น ภาษีหรือค่าธรรมเนียมอื่นๆ
สํานักงานคณะกรรมการนโยบายรัฐวิสาหกิจ สํานักนโยบายและแผนรัฐวิสาหกิจ
โทร. 0 2298 5880 - 7 ต่อ 3157
รัฐบาลไทย-ข่าวทำเนียบรัฐบาล-นายกรัฐมนตรีร่วมกิจกรรมปลูกต้นพะยูง    เนื่องในโอกาสวันรักต้นไม้     ประจำปีของชาติ
วันจันทร์ที่ 22 ตุลาคม 2561
นายกรัฐมนตรีร่วมกิจกรรมปลูกต้นพะยูง    เนื่องในโอกาสวันรักต้นไม้     ประจําปีของชาติ
นายกรัฐมนตรีร่วมกิจกรรมปลูกต้นพะยูง เนื่องในโอกาสวันรักต้นไม้ประจําปีของชาติ
วันนี้ (22 ต.ค. 61) เวลา 08.30 น. ณ บริเวณสนามหญ้าด้านหลังตึกไทยคู่ฟ้า ทําเนียบรัฐบาล พลเอก ประยุทธ์ จันทร์โอชา นายกรัฐมนตรี เป็นประธานจัดกิจกรรมปลูกต้นไม้บริเวณทําเนียบรัฐบาล เนื่องในโอกาสวันรักต้นไม้ประจําปีของชาติ โดยมีพลเอก ประวิตร วงษ์สุวรรณ รองนายกรัฐมนตรี พลอากาศเอก ประจิน จั่นตอง รองนายกรัฐมนตรี พลเอก ฉัตรชัย สาริกัลยะ รองนายกรัฐมนตรี นายสุวพันธ์ ตันยุวรรธนะ รัฐมนตรีประจําสํานักนายกรัฐมนตรี และนายกอบศักดิ์ ภูตระกูล รัฐมนตรีประจําสํานักนายกรัฐมนตรี นายสุวิทย์ เมษินทรีย์ รัฐมนตรีว่าการกระทรวงวิทยาศาสตร์และเทคโนโลยี (ผู้แทนนายสมคิด จาตุศรีพิทักษ์ รองนายกรัฐมนตรี) นายวีระ โรจน์พจนรัตน์ รัฐมนตรีว่าการกระทรวงวัฒนธรรม (ผู้แทนนายวิษณุ เครืองาม รองนายกรัฐมนตรี) และพลเอก สุรศักดิ์ กาญจนรัตน์ รัฐมนตรีว่าการกระทรวงทรัพยากรธรรมชาติและสิ่งแวดล้อม พลเอก วิลาศ อรุณศรี เลขาธิการนายกรัฐมนตรี นางสาวเรณู ตังคจิวางกูร รองเลขาธิการนายกรัฐมนตรีฝ่ายการเมือง และผู้บริหารสํานักเลขาธิการนายกรัฐมนตรี เข้าร่วมกิจกรรมดังกล่าว
ด้วยคณะรัฐมนตรีมีมติกําหนดให้วันที่ 21 ตุลาคมของทุกปี ซึ่งเป็นวันคล้ายวันพระราชสมภพของสมเด็จพระศรีนครินทราบรมราชชนนี เป็น “วันบํารุงรักษาต้นไม้ประจําปีของชาติ” ซึ่งต่อมาให้ใช้ชื่อวันนี้ว่า “วันรักต้นไม้ประจําปีของชาติ” เพื่อน้อมรําลึกถึงพระมหากรุณาธิคุณของสมเด็จพระศรีนครินทราบรมราชชนนี ที่ทรงให้ความสําคัญกับการปลูกต้นไม้ในทั่วทุกถิ่นในประเทศ เพื่อฟื้นฟูความสมดุลทางธรรมชาติ ประกอบกับรัฐบาลได้ให้ความสําคัญในการมีส่วนร่วมเพื่อการพัฒนาประเทศตามกรอบแผนปฏิรูปประเทศด้านทรัพยากรธรรมชาติและสิ่งแวดล้อม ส่งเสริมการสร้างจิตสํานึกของประชาชนไทยทุกคนให้เกิดความหวงแหน และร่วมกันอนุรักษ์ทรัพยากรป่าไม้ของชาติให้เป็นมรดกของลูกหลานต่อไป
โอกาสนี้ นายกรัฐมนตรีนําคณะรัฐมนตรี เลขาธิการนายกรัฐมนตรี และคณะผู้บริหารสํานักเลขาธิการนายกรัฐมนตรีร่วมกันปลูกไม้พะยูง เพื่อถวายเป็นราชสักการะ แสดงกตัญญูกตเวทิตาคุณ และสนองพระราชปณิธานของสมเด็จพระศรีนครินทราบรมราชชนนี สมเด็จย่าของปวงชนชาวไทย และยังเป็นแบบอย่างที่ดีในการร่วมกันรักษาและลดปัญหาสิ่งแวดล้อมอย่างเป็นรูปธรรม โดย นายกรัฐมนตรี ได้กล่าวย้ําถึงความสําคัญของการส่งเสริมและการรักษาต้นไม้ ว่า คณะรัฐมนตรีได้อนุมัติให้ประชาชนปลูกไม้มีค่าในที่ดินของตนเองได้ ก็ขอให้วันนี้เป็นแบบอย่างที่ดี
สําหรับไม้พะยูง เป็นหนึ่งใน 58 ไม้มีค่า ที่คณะรัฐมนตรีมีมติเห็นชอบให้เป็นไม้มีค่าทางเศรษฐกิจ สามารถนํามาเป็นทรัพย์ใช้เป็นหลักประกันทางธุรกิจเพื่อกู้ยืมเงินจากสถาบันการเงินได้ โดยรัฐบาลได้รณรงค์ส่งเสริมให้ประชาชน ปลูกต้นไม้ยืนต้นมูลค่าสูงในที่ดินกรรมสิทธิ์ เพื่อเป็นการออมและสร้างมูลค่าทางเศรษฐกิจ รวมทั้งสร้างให้เกิดพื้นที่ป่าเพิ่มขึ้นอีกด้วย
........................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-อธิบดีกรมการข้าวแจง รัฐบาลดำเนินมาตรการช่วยเหลือชาวนา ภายใต้แผนการผลิตและการตลาดข้าวครบวงจร ตั้งแต่ปี 2559 ถึงปัจจุบัน โดยใช้หลักการตลาดนำการผลิต
วันอังคารที่ 15 พฤษภาคม 2561
อธิบดีกรมการข้าวแจง รัฐบาลดําเนินมาตรการช่วยเหลือชาวนา ภายใต้แผนการผลิตและการตลาดข้าวครบวงจร ตั้งแต่ปี 2559 ถึงปัจจุบัน โดยใช้หลักการตลาดนําการผลิต
อธิบดีกรมการข้าวแจง รัฐบาลดําเนินมาตรการช่วยเหลือชาวนา ภายใต้แผนการผลิตและการตลาดข้าวครบวงจร ตั้งแต่ปี 2559 ถึงปัจจุบัน โดยใช้หลักการตลาดนําการผลิต
นายอนันต์ สุวรรณรัตน์ อธิบดีกรมการข้าว กระทรวงเกษตรและสหกรณ์ ชี้แจงประเด็นที่นายจาตุรนต์ ฉายแสง แสดงความคิดเห็นว่า รัฐบาลไม่มีมาตรการช่วยเหลือชาวนา ดังนี้
รัฐบาลปัจจุบัน โดยกระทรวงเกษตรและสหกรณ์ กระทรวงพาณิชย์ กระทรวงการคลัง และกระทรวงมหาดไทย ได้ร่วมกันจัดทํามาตรการช่วยเหลือชาวนาในการปลูกข้าว ภายใต้แผนการผลิตและการตลาดข้าวครบวงจรมา มาตั้งแต่ปี 2559 จนถึงปัจจุบัน โดยใช้หลักการตลาดนําการผลิต ต้องทําการผลิตข้าวให้ตรงกับความต้องการของตลาด ทําการปรับโครงสร้างการผลิตข้าว และสร้างความเป็นธรรมในการขายข้าวให้แก่ชาวนา โดยมาตรการช่วยเหลือชาวนา แบ่งออกเป็น 3 ด้านใหญ่ ๆ คือ
1. มาตรการด้านการผลิต ได้แก่ การกําหนดพื้นที่เป้าหมายส่งเสริมการปลูกข้าว การควบคุมราคาและคุณภาพปัจจัยการผลิต การควบคุมค่าเช่าที่นา การสนับสนุนและส่งเสริมการใช้ปุ๋ยสั่งตัด การส่งเสริมระบบการเกษตรแบบแปลงใหญ่ การส่งเสริมการผลิตข้าวอินทรีย์ การส่งเสริมปรับพื้นที่ปลูกข้าวให้เหมาะสมและลดรอบการทํานา การประกันภัยพืชผล และการให้สินเชื่อเพื่อสร้างยุ้งฉางของเกษตรกรและสถาบันเกษตรกร
2. มาตรการด้านการตลาด ได้แก่ การให้สินเชื่อเพื่อรวบรวมข้าวและสร้างมูลค่าเพิ่มโดยสถาบันเกษตรกร การสินให้เชื่อชะลอการขายข้าวเปลือกนาปี การช่วยเหลือค่าเก็บเกี่ยวและปรับปรุงคุณภาพข้าวให้แก่เกษตรกรรายย่อยผู้ปลูกข้าวนาปี การชดเชยดอกเบี้ยให้ผู้ประกอบการค้าข้าวในการเก็บสต๊อก การเชื่อมโยงตลาดข้าวอินทรีย์และข้าว GAP ครบวงจร การจัดหาและเชื่อมโยงตลาดต่างประเทศ และการสร้างการรับรู้ข้าวไทย
3. มาตรการด้านการเงิน ได้แก่ การพักชําระหนี้ต้นเงิน การลดดอกเบี้ยให้เกษตรกรผู้ปลูกข้าว การสนับสนุนเงินช่วยเหลือต้นทุนการผลิตให้เกษตรกรผู้ปลูกข้าว และการสนับสนุนสินเชื่อเพื่อลดต้นทุนปัจจัยการผลิต
จากการดําเนินงานตามมาตรการดังกล่าว ส่งผลให้ราคาข้าวเปลือกขยับตัวสูงขึ้น มีเสถียรภาพมากขึ้น ในขณะที่ชาวนามีการรวมกลุ่มทํานาแปลงใหญ่อย่างเข้มแข็ง มีต้นทุนการผลิตข้าวต่ําลง ทําให้ชาวนาส่วนใหญ่มีรายได้เพิ่มขึ้น
------------------------------
รัฐบาลไทย-ข่าวทำเนียบรัฐบาล-ปลัดกระทรวงยุติธรรม เปิดโครงการประชุมเชิงปฏิบัติการบูรณาการการทำงานของบุคลากรเพื่อขับเคลื่อนงานให้บริการประชาชน
วันพฤหัสบดีที่ 7 กุมภาพันธ์ 2562
ปลัดกระทรวงยุติธรรม เปิดโครงการประชุมเชิงปฏิบัติการบูรณาการการทํางานของบุคลากรเพื่อขับเคลื่อนงานให้บริการประชาชน
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เปิดโครงการประชุมเชิงปฏิบัติการบูรณาการการทํางานของบุคลากรเพื่อขับเคลื่อนงานให้บริการประชาชน
เมื่อวันอังคารที่ ๕ กุมภาพันธ์ ๒๕๖๒เวลา ๑๗.๐๐ น.
ณ โรงแรมกรุงศรีริเวอร์ อยุธยา จังหวัดพระนคนรศรีอยุธยา
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม
เปิดโครงการประชุมเชิงปฏิบัติการบูรณาการการทํางานของบุคลากร
เพื่อขับเคลื่อนงานให้บริการประชาชน กิจกรรมที่ ๑ การบูรณาการด้านการพัฒนาบุคลากร
และบรรยายพิเศษ หัวข้อ “ทิศทางการขับเคลื่อนงานด้านการพัฒนาบุคลากร”
โดยมุ่งเน้นการพัฒนาบุคลากร และการปรับ Mindset ของแต่ละบุคคล
เพื่อการทํางานที่เป็นทีมแบบมีคุณภาพ และทิศทางการขับเคลื่อนบุคลากรในเชิงบูรณาการ
แบบ Training & Trainer
รัฐบาลไทย-ข่าวทำเนียบรัฐบาล-ธ.ก.ส.เร่งแก้ปัญหาหนี้สินเกษตรกร
วันศุกร์ที่ 20 ตุลาคม 2560
ธ.ก.ส.เร่งแก้ปัญหาหนี้สินเกษตรกร
รัฐบาลให้ความสําคัญปัญหาหนี้สินเกษตรกร โดยใช้กลไกของคณะกรรมการฟื้นฟูและพัฒนาเกษตรกร (กฟก.) ที่ตั้งขึ้น  ตาม ม. 44  มอบหมายให้ธนาคารเพื่อการเกษตรและสหกรณ์การเกษตร (ธ.ก.ส.) ดูแลแก้ไขปัญหาหนี้สินเกษตรกร รายที่จําเป็นเร่งด่วน
นายอภิรมย์ สุขประเสริฐ ผู้จัดการ ธ.ก.ส. เปิดเผยว่า ธ.ก.ส. ได้ดําเนินการในการให้ความช่วยเหลือเกษตรกรลูกค้าที่ประสบปัญหาด้านการผลิตและปัญหาอื่นๆ ส่งผลกระทบต่อความสามารถชําระหนี้มาตามลําดับ โดย ธ.ก.ส.จะเข้าไปพบลูกค้าเพื่อหารือแก้ไขปัญหาร่วมกันอย่างเหมาะสมกับสภาพปัญหาแต่ละราย อาทิ การผัดผ่อนเวลาชําระหนี้ การปรับโครงสร้างหนี้ เป็นต้น เพื่อแบ่งเบาภาระเกษตรกร ซึ่งจะมีการกําหนดเวลาชําระหนี้ ให้เหมาะสมสอดคล้องกับรายได้
สําหรับเกษตรกรลูกค้า ธ.ก.ส. ที่เป็นสมาชิก กฟก.และเป็นผู้มีรายได้น้อย ไม่สามารถชําระหนี้ได้ตามกําหนด รวมทั้งเป็นหนี้ที่อยู่ในหลักเกณฑ์ที่ ครม.มีมติให้ความช่วยเหลือไว้ เมื่อวันที่ 7 เมษายน 2553 โดยกําหนดหลักเกณฑ์ ไว้ กล่าวคือต้องเป็นหนี้ NPL ณ วันที่ 31 ธันวาคม 2552 มีหนี้ต่อรายไม่เกิน 2.5 ล้านบาท และมูลเหตุแห่งหนี้ เป็นหนี้ที่เกิดจากความสุจริตจําเป็น กู้เงินเพื่อนํามาใช้ในวัตถุประสงค์การเกษตร สําหรับการช่วยเหลือ กฟก.จะชําระหนี้แทนสถาบันการเงินที่เป็นเจ้าหนี้ และรับโอนหนี้ดังกล่าวไปเป็นลูกหนี้ของ กฟก. ซึ่งนับตั้งแต่ปี 2549 เป็นต้นมา กฟก. ได้ชําระหนี้แทนเกษตรกรลูกค้า ธ.ก.ส. ไปแล้ว จํานวน 3,318 ราย จํานวนเงิน 825 ล้านบาท ซึ่งการช่วยเหลือตามแนวทางดังกล่าวที่ผ่านมา มีปัญหาอุปสรรค หลายประการ หัวหน้าคณะรักษาความสงบแห่งชาติ จึงได้แต่งตั้งคณะกรรมการ ฯกฟก.เฉพาะกิจ ขึ้นเพื่อเร่งแก้ไขปัญหาหนี้สินเกษตรกรรายที่จําเป็นเร่งด่วน ให้มีความคืบหน้า โดยมอบหมายให้ ธ.ก.ส.เร่งแก้ไขปัญหาหนี้สินของเกษตรกรที่มีรายได้น้อย ไม่สามารถชําระหนี้และอยู่ในหลักเกณฑ์ตามมติคณะรัฐมนตรี วันที่ 7 เมษายน 2553 จํานวน 1,150 ราย ทั้งนี้ หนี้ดังกล่าว ธ.ก.ส. ได้ตั้งสํารองค่าเผื่อหนี้สงสัยจะสูญเต็มจํานวนแล้ว การดําเนินการตามมติ ครม. จึงไม่ส่งผลต่อฐานะทางการเงินของ ธ.ก.ส. แต่อย่างใด สําหรับการช่วยเหลือในครั้งนี้ ธ.ก.ส.จะได้ประสาน กฟก. ซึ่งได้รับจัดสรรงบประมาณจํานวนหนึ่งแล้ว ดําเนินการชําระหนี้แทนเกษตรกรที่มีคุณสมบัติถูกต้องตามหลักเกณฑ์งวดแรกจํานวน 716 ราย จํานวนเงินประมาณ 130 ล้านบาท
ทั้งนี้ สําหรับเกษตรกรที่มีปัญหาเร่งด่วนที่เหลือ จํานวน 434 ราย ที่อยู่ระหว่างดําเนินการคณะกรรมการ กฟก.เฉพาะกิจ จะได้พิจารณาให้ความช่วยเหลือต่อไป ซึ่งอาจจะใช้แนวทาง ตามมติ ครม.วันที่ 7 เมษายน 2553 โดยรัฐจัดสรรงบประมาณ ให้ กฟก. มาชําระหนี้แทนเกษตรกร หรือ จะใช้มาตรการแนวทางที่ ธ.ก.ส. มีอยู่ในปัจจุบันก็จะสามารถช่วยเหลือเกษตรกรได้เช่นกัน โดยจะเร่งรัดดําเนินการอย่างรวดเร็วต่อไป
รัฐบาลไทย-ข่าวทำเนียบรัฐบาล-ยกระดับกองทุนยุติธรรมช่วยเหลือผู้มีรายได้น้อย
วันพุธที่ 28 มีนาคม 2561
ยกระดับกองทุนยุติธรรมช่วยเหลือผู้มีรายได้น้อย
ให้ผู้มีรายได้น้อย ที่ต้องต่อสู้ในกระบวนการยุติธรรม สามารถเข้าถึงความยุติธรรมได้ทัดเทียมกับคนอื่น โดยไม่มีอุปสรรคทางด้านการเงินมาเป็นข้อจํากัด
ต่อจากนี้ไป ขอเชิญรับฟังไทยคู่ฟ้า ครับ
รัฐบาลยกระดับกองทุนยุติธรรมให้มีสถานะเป็นนิติบุคคล เพื่อให้สามารถช่วยเหลือผู้มีรายได้น้อยในกระบวนการยุติธรรมทั้งกระบวนการได้อย่างคล่องตัวมากขึ้น เช่น ให้ความช่วยเหลือค่าใช้จ่ายในการปล่อยตัวชั่วคราวเพื่อเพิ่มโอกาสในการต่อสู้คดี ค่าจ้างทนายความ ค่ายานพาหนะ ค่าธรรมเนียมและค่าใช้จ่ายอื่น ๆ ที่เกี่ยวข้องโดยไม่มีการจํากัดวงเงิน โดยผู้ที่ต้องการขอความช่วยเหลือสามารถยื่นคําร้องได้ที่ศูนย์ยุติธรรมชุมชน ในจังหวัดของตนเอง ได่แก่ ที่ทําการท้องถิ่น ที่ทําการกํานัน ผู้ใหญ่บ้าน ศูนย์ดํารงธรรมอําเภอและจังหวัด สํานักงานยุติธรรมจังหวัด และสํานักงานกองทุนยุติธรรม กระทรวงยุติธรรม ทั้งนี้ เพื่อลดความเหลื่อมล้ํา สร้างโอกาสแห่งความเท่าเทียมกันในสังคมไทย
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-นายกรัฐมนตรียืนยัน การจัดซื้อโครงการ Biometrics เป็นไปตามระเบียบราชการ อย่าโยงผู้ไม่เกี่ยวข้อง
วันพุธที่ 26 กุมภาพันธ์ 2563
นายกรัฐมนตรียืนยัน การจัดซื้อโครงการ Biometrics เป็นไปตามระเบียบราชการ อย่าโยงผู้ไม่เกี่ยวข้อง
นายกรัฐมนตรีชี้แจงกรณีการจัดซื้อเครื่องและระบบ Biometrics (ลายพิมพ์นิ้วมือและภาพถ่ายใบหน้า) ของสํานักงานตรวจคนเข้าเมือง (สตม.) สํานักงานตํารวจแห่งชาติว่าอย่าโยงบุคคลที่ไม่เกี่ยวข้องเข้ามาพัวพันกับข้อหาดังกล่าว
วันนี้ (26 ก.พ.63) เวลา 11.00 น. ณ อาคารรัฐสภา พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ชี้แจงกรณีการจัดซื้อเครื่องและระบบ Biometrics (ลายพิมพ์นิ้วมือและภาพถ่ายใบหน้า) ของสํานักงานตรวจคนเข้าเมือง (สตม.) สํานักงานตํารวจแห่งชาติว่า เป็นการใช้งบประมาณจัดซื้อจากเงินค่าธรรมเนียมตรวจคนเข้าเมือง ปี 2559 – 2560 เพื่อเพิ่มประสิทธิภาพการตรวจพิสูจน์บุคคลโดยเทคโนโลยีในการตรวจคนเข้าเมือง ซึ่งมีความจําเป็น เพราะเป็นเรื่องของการคัดกรองคนเข้า-ออกประเทศ โดยใช้ข้อมูลพิมพ์ลายนิ้วมือที่มีความแม่นยําและมีประสิทธิภาพสูง ทั้งนี้ คณะกรรมการตรวจรับพัสดุได้มีการตรวจรับเรียบร้อยแล้วเมื่อวันที่ 27 สิงหาคม 2562 และปัจจุบันมีการติดตั้งทั้งหมด 1,843 ชุด ตามจุดต่างๆได้แก่ ด่านท่าอากาศยาน ด่านตรวจคนเข้าเมือง และสําหรับงานสืบสวนของหน่วยตํารวจ
นายกรัฐมนตรียืนยันว่า ปัจจุบันทั่วโลกได้นําระบบนี้ไปใช้กันอย่างกว้างขวางเช่นกันอย่างน้อยจํานวน 123 ประเทศ สําหรับเรื่องราคาที่จัดหานั้น ผู้รับผิดชอบได้พิจารณาคุณภาพและประสิทธิภาพในการนํามาใช้งานเป็นปัจจัยสําคัญ ซึ่งการซื้อผ่านระบบออนไลน์ที่มีการกล่าวอ้างว่าราคาถูกกว่านั้น ไม่สามารถนํามาใช้ในการพิจารณาจัดซื้อสําหรับโครงการดังกล่าวได้ เพราะการซื้อเป็นการซื้อทั้งระบบและอุปกรณ์ ที่ต้องนํามาใช้ร่วมกัน อย่างไรก็ดี รัฐบาลจะต้องคํานึงถึงประโยชน์สูงสุดสําหรับราชการและประชาชนในที่สุด โดยการจัดซื้อจัดจ้างโดยวิธีพิเศษ เป็นไปตามระเบียบสํานักนายกรัฐมนตรีว่าด้วยการพัสดุ พ.ศ. 2535 และที่แก้ไขเพิ่มเติม ข้อ 23 การซื้อโดยวิธีพิเศษ และเป็นไปตามระเบียบและขั้นตอนราชการ สําหรับ กรณีสํานักงานอัยการสูงสุดได้มีคําวินิจฉัยเรื่อง การปรับสัญญาจ้างกําหนดส่งมอบพัสดุ โดยระบุว่าการที่สัญญากําหนดการส่งมอบและเบิกจ่ายเงินเป็นงวด ๆ เป็นเพียงกําหนดระยะเวลาเพื่อการจ่ายเงินค่าจ้างเท่านั้น เนื้อหาของสัญญาประสงค์ต่อความสําเร็จของงานทั้งหมด โดยไม่ประสงค์ให้แยกงานเป็นสัดส่วนแล้ว ต้องถือว่าคู่สัญญาตกลงเลื่อนกําหนดส่งมอบงานในวันเดียวกัน
ปัจจุบันจากการใช้งานการตรวจพิสูจน์บุคคลโดยเทคโนโลยี Biometrics สามารถตรวจสอบการเข้าเมือง ณ วันที่ 7 มกราคม 2563 มีคนเดินทางเข้าออก 48,862,051 คน มีผู้ที่อยู่เกินกําหนด จํานวน 126,989 คน blacklist/watchlist จํานวน 4,353 คน มีค่าปรับเป็นรายได้แผ่นดิน 242,808,800 บาท ซึ่งเห็นได้ว่าโครงการระบบดังกล่าวเป็นประโยชน์และจําเป็นต่อระบบตรวจคนเข้าเมือง และการดําเนินโครงการดังกล่าวไม่มีการเอื้อประโยชน์แก่ใครทั้งสิ้น และอย่าโยงบุคคลที่ไม่เกี่ยวข้องเข้ามาเกี่ยวพันกับข้อกล่าวหาดังกล่าว
....................
รัฐบาลไทย-ข่าวทำเนียบรัฐบาล-กรมสรรพากรชี้แจง กรณีกรมสรรพากรปรับปรุงวิธีการหักค่าใช้จ่ายเหมา สำหรับภาษีเงินได้บุคคลธรรมดา
วันพุธที่ 1 สิงหาคม 2561
กรมสรรพากรชี้แจง กรณีกรมสรรพากรปรับปรุงวิธีการหักค่าใช้จ่ายเหมา สําหรับภาษีเงินได้บุคคลธรรมดา
กรมสรรพากรชี้แจง กรณีกรมสรรพากรปรับปรุงวิธีการหักค่าใช้จ่ายเหมา สําหรับภาษีเงินได้บุคคลธรรมดา
วันที่ 27 กรกฎาคม 2561 นายเอกนิติ นิติทัณฑ์ประภาศ อธิบดีกรมสรรพากร ชี้แจงประเด็นการเสียภาษีของเกษตรกร กรณีกรมสรรพากรได้ปรับปรุงวิธีการหักค่าใช้จ่ายเหมาสําหรับภาษีเงินได้บุคคลธรรมดา ตามที่นายสิทธิพร จริยพงศ์ รองประธานสภาเกษตรกรแห่งชาติ เรียกร้องให้แก้ปัญหากรณีกรมสรรพากรได้ออกพระราชกฤษฎีกาออกตามความในประมวลรัษฎากรว่าด้วยการกําหนดค่าใช้จ่ายที่ยอมให้หักจากเงินได้พึงประเมิน (ฉบับที่ 629) พ.ศ. 2560 ปรับปรุงการหักค่าใช้จ่ายเหมาของสําหรับภาษีเงินได้บุคคลธรรมดา ทําให้เกิดความเดือดร้อนแก่เกษตรกร นั้น กรมสรรพากร ขอเรียนชี้แจง ดังนี้
ที่ผ่านมา กรมสรรพากรได้ส่งเสริมให้ผู้ประกอบการอาชีพต่าง ๆ จัดทําบัญชีรายรับ-จ่ายอย่างง่าย เพื่อให้รู้ถึงผลประกอบการที่แท้จริง โดยนอกจากจะได้มีการจัดทําคู่มือการทําบัญชีอย่างง่ายเพื่อเผยแพร่แล้ว สํานักงานสรรพากรพื้นที่ 119 แห่ง ทั่วประเทศ ยังได้จัดให้ความรู้ในเรื่องดังกล่าวกับกลุ่มอาชีพต่าง ๆ อย่างต่อเนื่องอีกด้วย
ดังนั้น แม้ว่าในการคํานวณภาษีเงินได้บุคคลธรรมดาจะกําหนดให้หักค่าใช้จ่ายแบบเหมาไว้ที่ไม่เกินร้อยละ 60 แต่หากในความเป็นจริง เกษตรกรมีรายจ่ายมากกว่านั้น สามารถใช้บัญชีรับ-จ่ายในการยื่นภาษีได้ และในกรณีที่ไม่สามารถจัดหาเอกสารหลักฐานรายจ่ายหรือใบเสร็จรับเงินได้ เกษตรกรสามารถจัดทําใบรับรองแทนใบเสร็จรับเงินด้วยตนเองเพื่อเป็นหลักฐานการจ่ายเงินก็ได้
นอกจากนั้น จากการที่กรมสรรพากรได้มีการปรับปรุงโครงสร้างภาษีเงินได้บุคคลธรรมดาเมื่อปี 2560 ทําให้เกษตรกรรายย่อยที่ประสงค์จะหักรายจ่ายเหมา 60% และมีรายได้ไม่เกิน 525,000 บาทต่อปี หรือเฉลี่ย 43,750 บาทต่อเดือน ไม่มีภาระภาษีเงินได้บุคคลธรรมดาแต่อย่างใด
-------------------
รัฐบาลไทย-ข่าวทำเนียบรัฐบาล-รมว.กระทรวงดิจิทัลฯ เป็นประธานการแถลงข่าว “ความร่วมมือในการส่งเสริมและพัฒนาภาครัฐ 4.0”
วันอังคารที่ 22 มกราคม 2562
รมว.กระทรวงดิจิทัลฯ เป็นประธานการแถลงข่าว “ความร่วมมือในการส่งเสริมและพัฒนาภาครัฐ 4.0”
รมว.กระทรวงดิจิทัลฯ
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม เป็นประธานการแถลงข่าว “ความร่วมมือในการส่งเสริมและพัฒนาภาครัฐ 4.0” ร่วมกับ นายภาวุธ พงษ์วิทยภานุ ประธานเจ้าหน้าที่บริหาร บริษัท ครีเดน เอเชีย จํากัด เมื่อวันที่ 21 มกราคม 2562 ณ ห้องฟอร์จูน 3 ชั้น 3 โรงแรมแกรนด์ เมอร์เคียว บางกอก ฟอร์จูน กรุงเทพฯ โดยสํานักงานส่งเสริมเศรษฐกิจดิจิทัล (DEPA) หน่วยงานในสังกัดกระทรวงดิจิทัลเพื่อเศรษฐกิจและสังคม กรมพัฒนาที่ดิน และคณะแพทย์ศาสตร์วชิรพยาบาล ร่วมกับบริษัท ครีเดน เอเชีย จํากัด ในการให้บริการระบบยืนยันตัวตนทางดิจิทัล (Digital ID) ระบบเอกสารและลายเซ็นอิเล็กทรอนิกส์ (Digital Document & Signature) ซึ่งจะทําให้หน่วยงานต่าง ๆ สามารถเพิ่มประสิทธิภาพในการทํางานและลดค่าใช้จ่าย ใช้งานได้ง่าย และลดการใช้กระดาษได้ทันที พร้อมทั้งช่วยอํานวยความสะดวกให้กับการให้บริการราชการ และรับ-ส่งเอกสารทางออนไลน์ได้ฟรี อีกทั้งยังสามารถยืนยันตัวตนได้ทางออนไลน์ (eKYC) โดยเอกสารที่ผ่านระบบสามารถใช้ได้ตามกฎหมาย เตรียมพร้อมประเทศไทยสู่สังคมไร้กระดาษ (Paperless) นอกจากนี้ยังสามารถตอบสนองความต้องการของประชาชนได้
***********************
รัฐบาลไทย-ข่าวทำเนียบรัฐบาล-คณะผู้บริหารกระทรวงดิจิทัลเพื่อเศรษฐกิจและสังคม ร่วมบันทึกเทปถวายพระพรเนื่องในโอกาสวันเฉลิมพระชนมพรรษาพระบาทสมเด็จพระปรเมนทรรามาธิบดีศรีสินทรมหาวชิราลงกรณ พระวชิรเกล้าเจ้าอยู่หัว
วันอังคารที่ 23 มิถุนายน 2563
คณะผู้บริหารกระทรวงดิจิทัลเพื่อเศรษฐกิจและสังคม ร่วมบันทึกเทปถวายพระพรเนื่องในโอกาสวันเฉลิมพระชนมพรรษาพระบาทสมเด็จพระปรเมนทรรามาธิบดีศรีสินทรมหาวชิราลงกรณ พระวชิรเกล้าเจ้าอยู่หัว
คณะผู้บริหารกระทรวงดิจิทัลเพื่อเศรษฐกิจและสังคม ร่วมบันทึกเทปถวายพระพรเนื่องในโอกาสวันเฉลิมพระชนมพรรษาพระบาทสมเด็จพระปรเมนทรรามาธิบดีศรีสินทรมหาวชิราลงกรณ พระวชิรเกล้าเจ้าอยู่หัว
นายพุทธิพงษ์ ปุณณกันต์ รัฐมนตรีว่าการกระทรวงดิจิทัลเพื่อเศรษฐกิจและสังคม และนางสาวอัจฉรินทร์ พัฒนพันธ์ชัย ปลัดกระทรวงดิจิทัลเพื่อเศรษฐกิจและสังคม พร้อมคณะผู้บริหารและหัวหน้าหน่วยงานในสังกัดกระทรวงดิจิทัลเพื่อเศรษฐกิจและสังคม ร่วมบันทึกเทปถวายพระพรพระพระบาทสมเด็จพระปรเมนทรรามาธิบดีศรีสินทรมหาวชิราลงกรณ พระวชิรเกล้าเจ้าอยู่หัว เนื่องในโอกาสวันเฉลิมพระชนมพรรษา 28 กรกฎาคม 2563 ณ สถานีวิทยุโทรทัศน์แห่งประเทศไทย (NBT) ถนนวิภาวดีรังสิต เขตดินแดง กรุงเทพฯ เมื่อวันที่ 22 มิถุนายน 2563
**************
รัฐบาลไทย-ข่าวทำเนียบรัฐบาล-ทีมเฉพาะกิจ สมอ. ยึดสินค้าไม่ได้มาตรฐาน มูลค่ากว่า 10 ล้านบาท สกัดก่อนส่งขายออนไลน์เว็บไซต์ชื่อดัง
วันพฤหัสบดีที่ 19 กันยายน 2562
ทีมเฉพาะกิจ สมอ. ยึดสินค้าไม่ได้มาตรฐาน มูลค่ากว่า 10 ล้านบาท สกัดก่อนส่งขายออนไลน์เว็บไซต์ชื่อดัง
นายวันชัย พนมชัย เลขาธิการสํานักงานมาตรฐานผลิตภัณฑ์อุตสาหกรรม (สมอ.) ส่งทีมเฉพาะกิจเข้าตรวจสอบแหล่งจําหน่ายสินค้าออนไลน์ ย่านแสมดํา พบสินค้าเตรียมส่งขายในเว็บตลาดขายสินค้าออนไลน์ชื่อดัง และเป็นสินค้าผิดกฎหมายที่ไม่แสดงเครื่องหมายมาตรฐาน
สมอ. ส่งทีมเฉพาะกิจเข้าตรวจสอบแหล่งจําหน่ายสินค้าออนไลน์ ย่านแสมดํา พบสินค้าเตรียมส่งขายในเว็บตลาดขายสินค้าออนไลน์ชื่อดัง และเป็นสินค้าผิดกฎหมายที่ไม่แสดงเครื่องหมายมาตรฐาน จํานวนกว่า 2,600 รายการ มูลค่าที่ยึดอายัดร่วม 10 ล้านบาท
นายวันชัย พนมชัย เลขาธิการสํานักงานมาตรฐานผลิตภัณฑ์อุตสาหกรรม (สมอ.) เปิดเผยว่า สมอ. ส่งทีมเฉพาะกิจเข้าตรวจสอบบริษัทผู้จําหน่ายสินค้าออนไลน์ ในพื้นที่ย่านแสมดํา เขตบางขุนเทียน กทม. หลังสืบทราบเบาะแสว่ามีการจําหน่ายสินค้าผิดกฎหมาย พบว่า เป็นผู้จําหน่ายสินค้าในเว็บไชต์ตลาดขายสินค้าออนไลน์ชื่อดัง โดยเป็นสินค้าที่เป็นมาตรฐานบังคับต้องแสดงเครื่องหมายมาตรฐาน ได้แก่ เตาปิ้งขนมปัง หม้ออบลมร้อน เตาปิ้งย่าง พัดลมไฟฟ้า ตู้เย็น เครื่องเป่าผม เครื่องพ่น ไอน้ํา และก็อกน้ํา จํานวน 2,625 รายการ มูลค่าประมาณ 10 ล้านบาท จึงดําเนินการยึดอายัดไว้ทั้งหมดเพื่อดําเนินการทางกฎหมายต่อไป ทั้งนี้ ผู้จําหน่ายสินค้าที่เป็นมาตรฐานบังคับโดยไม่แสดงเครื่องหมาย มอก. จะมีโทษจําคุกไม่เกิน 6 เดือน หรือปรับไม่เกิน 500,000 บาท หรือทั้งจําทั้งปรับ นอกจากนี้ยังจะขยายผลดําเนินคดีกับผู้นําเข้าสินค้าดังกล่าวต่อไปด้วย
เลขาธิการ สมอ. กล่าวย้ําเพิ่มเติมว่า ที่ผ่านมา สมอ. ได้เชิญร้านค้าออนไลน์มาประชุมชี้แจงทําความเข้าใจถึงวิธีปฏิบัติที่ถูกต้องในการขายสินค้าที่เป็นมาตรฐานบังคับแล้ว ดังนั้น ต่อไปนี้ สมอ. จะกวดขันการจําหน่ายสินค้าออนไลน์ให้เป็นไปตามกฎหมาย โดยเฉพาะอย่างยิ่งผลิตภัณฑ์เครื่องใช้ไฟฟ้าและของเล่น ซึ่งต้องมีความปลอดภัยต่อผู้บริโภค หากพบการกระทําความผิด สมอ. ก็จะดําเนินคดีกับผู้จําหน่ายทุกรายอย่างเข้มงวด จึงขอแนะนําไปยังผู้บริโภคเวลาจะเลือกซื้อสินค้าต่างๆ ทางออนไลน์ ให้เลือกซื้อสินค้าที่มีเครื่องหมาย มอก. ทุกครั้ง
รัฐบาลไทย-ข่าวทำเนียบรัฐบาล-ผู้ตรวจฯภานุวัฒน์ ลงพื้นที่ตรวจราชการ จ.มหาสารคาม และ จ.ขอนแก่น
วันจันทร์ที่ 2 กันยายน 2562
ผู้ตรวจฯภานุวัฒน์ ลงพื้นที่ตรวจราชการ จ.มหาสารคาม และ จ.ขอนแก่น
นายภานุวัฒน์ ตริยางกูรศรี ผู้ตรวจราชการกระทรวงอุตสาหกรรม ลงพื้นที่ตรวจราชการ ณ สํานักงานอุตสาหกรรมจังหวัดมหาสารคาม
วันนี้ (2 กันยายน 2562) นายภานุวัฒน์ ตริยางกูรศรี ผู้ตรวจราชการกระทรวงอุตสาหกรรม ลงพื้นที่ตรวจราชการ ณ สํานักงานอุตสาหกรรมจังหวัดมหาสารคาม โดยมี นายอารยะ เนตรวงษ์ หัวหน้ากลุ่มนโยบายและแผน รักษาราชการแทนอุตสาหกรรมจังหวัดมหาสารคาม และเจ้าหน้าที่ สอจ.มหาสารคาม ให้การต้อนรับ จากนั้น เดินทางไปตรวจเยี่ยม บ.ซีพีแรม จํากัด จ.ขอนแก่น โดยมีนางสาวอาภาภรณ์ พรหมเชยธีระ ผู้จัดการทั่วไปสํานักโรงงานขอนแก่น และเจ้าหน้าที่ร่วมให้การต้อนรับ ซึ่งโรงงานแห่งนี้ผลิตและกระจายสินค้าเบเกอรี่และสินค้าพร้อมบริโภคให้แก่ ร้านสะดวกซื้อ 7-11 ในภูมิภาคตะวันออกเฉียงเหนือทั้งหมด